CAU CYFRIFON

2024/25

AMSERLEN A

THREFNIADAU

A logo with a dragon wing

Description automatically generated with medium confidence

Gwasanaethau Ariannol

Ionawr 2025

CYNNWYS

Tudalen Cynnwys

2 [Dyddiadau Allweddol](#_Dyddiadau_Allweddol)

3 [Cyflwyniad](#_Cyflwyniad)

4 [Addasiadau Mewnol](#_Trosglwyddiadau_Mewnol)

4 [Credydwyr, Croniadau Credydwyr a Rhagdaliadau](#_Credydwyr,_Croniadau_Credydwyr)

6 [Gwariant Cyfalaf](#_GWARIANT_CYFALAF)

6 [Dyledwyr, Croniadau Dyledwyr a Derbyniadau ymlaen llaw](#_Dyledwyr,_Croniadau_Dyledwyr)

7 [Darparwyr Gwasanaethau Mewnol](#_Darparwyr_Gwasanaethau_Mewnol)

7 [Cyngor Amrywiol:](#_Cyngor_Amrywiol)

* + Archebion Caffael
  + Archebion Cerdyn Credyd
  + Balansau Stoc
  + Tystysgrif Arian Parod/Newid Mân
  + Yswiriant a Rheoli Risg
  + Codio Ariannol
  + System Rheolaeth Ariannol

DYDDIADAU ALLWEDDOL

Taliadau Credydwyr

Dyddiad cau ar gyfer cyflwyno anfonebau yn ymwneud â 2024/25 (i’w derbyn gan yr adran Credydwyr):

* Dydd Gwener 11eg Ebrill 2025 Prynu i Dalu
* Dydd Mercher 16eg Ebrill 2025 (12yp) Swyddfa Gefn[[1]](#footnote-1) ac ar gyfer mewnbwn uniongyrchol ar-lein gan yr adran Credydwyr
* Dydd Mercher 16eg Ebrill 2025 (12yp) Dyddiad olaf am dderbyn Trosglwyddiadau ffeil[[2]](#footnote-2)

Gall defnyddwyr barhau i brosesu anfonebau credydwyr trwy gyfrwng system ar-lein hyd at **12yp** ar **Ddydd Iau 17eg Ebrill 2025.**

Mân Ddyledwyr

* Dydd Gwener 21ain Mawrth 2025 Cyllid i dderbyn ffurflenni cais
* Dydd Iau 27ain Mawrth 2025 Ceisiadau ar-lein i'w cyflwyno a'u hawdurdodi
* Dydd Llun 31ain Mawrth 2025 Dyddiad olaf bancio incwm

Croniadau - Credydwyr a Dyledwyr

* Dydd Mercher 30ain Ebrill 2025 Dylid cyflwyno pob croniad Credydwr a

Dyledwr i’r adain Cyfrifeg berthnasol

Darparwyr Gwasanaethau Mewnol

* Dydd Mawrth 15fed Ebrill 2025 Codi taliadau terfynol sy’n berthnasol i 2024/25
* Dydd Iau 1af Mai 2025 Awdurdodi holl daliadau 2024/25
* Dydd Gwener 2il Mai 2025 Prosesu holl daliadau 2024/25

Os oes gennych unrhyw ymholiadau, cysylltwch â’ch Adain Gyfrifeg am arweiniad a chymorth.

# Cyflwyniad

Yn unol â Rheoliadau Cyfrifon ac Archwilio (Cymru) (Diwygio) 2018, o 2020/21 y dyddiad cau statudol ar gyfer cyhoeddi’r Datganiad Cyfrifon bydd 31ain Mai, gyda chyfrifon archwiliedig wedi’u llofnodi a’u cymeradwyo erbyn 31ain Gorffennaf.

Eleni, yn dilyn trafodaethau gydag Archwilio Cymru, ein nod yw paratoi'r Datganiad Cyfrifon erbyn 30ain Mehefin. Er mwyn sicrhau bod y dyddiad cau hwn yn cael ei fodloni, mae rhai dyddiadau allweddol yn y ddogfen hon wedi newid. Er hwylustod, darperir rhestr o Ddyddiadau Allweddol ar [dudalen 2](#_Dyddiadau_Allweddol) y ddogfen hon.

Mae cau'r cyfrifon yn brydlon yn dangos ein bod o ddifrif ynghylch y cyfrifoldeb sydd arnom i gyfrif yn briodol am y defnydd o arian cyhoeddus, ac mae'n darparu tystiolaeth bod gennym systemau a gweithdrefnau ariannol pendant ar waith. Gallai methu â chyrraedd y dyddiad cau hwn arwain at adroddiad archwilio negyddol a risg i enw da ymhlith ein rhanddeiliaid.

**Goblygiadau i Gyfarwyddwyr, Penaethiaid Gwasanaeth a Rheolwyr Cyllideb**

Mae’n bwysig sylweddoli nad gwaith Cyllid yn unig yw’r broses cau cyfrifon. Y Cyfarwyddwyr, Penaethiaid Gwasanaeth a Rheolwyr Cyllideb, sy’n cymryd y camau allweddol ac yn darparu’r wybodaeth sydd ei hangen er mwyn cau cyfrifon.

Mae'n hanfodol bod adrannau'n rhoi digon o bwysigrwydd i'r broses cau cyfrifon ac yn sicrhau bod Swyddogion a Rheolwyr yn gyfarwydd â'u gwaith monitro cyllideb a chynhyrchu gwybodaeth rheoli ariannol er mwyn i'r broses ddiwedd y flwyddyn fod yn broses ddi-dor.

Mae Penaethiaid Gwasanaeth yn gyfrifol am sicrhau bod eu rheolwyr yn cael eu briffio am yr amserlenni ar gyfer cau cyfrifon a bod yr holl faterion yn cael eu deall gan y staff dan sylw. Rhaid i reolwyr yn eu tro ledaenu'r wybodaeth ofynnol i'r staff perthnasol. Dylai'r holl staff perthnasol gael mynediad at gopi o'r Amserlen a Threfniadau Cau Cyfrifon.

**Y camau allweddol o ran cau cyfrifon**

Gellir osgoi llawer o’r gwaith a’r oedi sy’n ddigwydd ar ddiwedd y flwyddyn, trwy roi sylw prydlon i agweddau ariannol ar ddarparu’r gwasanaeth yn ystod y flwyddyn.

Dyma rai enghreifftiau:

* Cael a phrosesu anfonebau gan gyflenwyr yn brydlon.
* Danfon anfonebau at ddyledwyr allanol yn gyson trwy’r flwyddyn.
* Hawlio costau mewnol yn brydlon yn ystod y flwyddyn ac ymateb i ymholiadau yn eu cylch fel y bo’r angen.
* Gweithio gyda chontractwyr neu bartneriaid ar gynlluniau a phrosiectau er mwyn sicrhau bod prisiadau’n cael eu prosesu’n rheolaidd fel y bo’r angen a cheisio prisiad ddiwedd Chwefror a fyddai’n lleihau’r gwaith o ddilysu a phrosesu prisiad dilynol ddiwedd Mawrth.

Yn ogystal â bod yn ddyddiad cau statudol, mae cyflwyno cau cyfrifon yn flaenoriaeth gorfforaethol allweddol. Er mwyn cyflwyno ein cyfrifon drafft ym mis Mehefin, **rhaid cadw at** y dyddiadau a amlinellir ar y tudalennau canlynol.

**DS:** Bydd trafodion sydd heb eu prosesu erbyn y dyddiadau a bennwyd yn cael eu talu o'ch cyllideb yn y flwyddyn ariannol nesaf.

Addasiadau Mewnol

**Gweithdrefnau manwl**

Er mwyn lleihau’r llwyth gwaith ar ddiwedd y flwyddyn, mae’n hanfodol bod unrhyw Addasiadau Mewnol yn cael eu codi **yn syth.** Dylai trefniadau mewnol fodoli eisoes gyda'ch Adain Gyfrifeg. Os oes gennych unrhyw bryderon, codwch unrhyw ymholiadau yn uniongyrchol â Chyfrifeg cyn gynted â phosibl.

# Credydwyr, Croniadau Credydwyr a Rhagdaliadau

**Anfonebau Credydwyr**

Mae’n hanfodol bod camau yn cael eu cymryd ar unwaith i gael anfonebau (lle mae rhai’n weddill) am yr holl nwyddau/gwasanaethau a dderbyniwyd eisoes ac anfon y rhain i’w prosesu **nawr.** Sicrhewch fod yr holl anfonebau Prynu i Dalu wedi'u hawdurdodi ar y System Rheolaeth Ariannol, os gwelwch yn dda. Yn ystod dyddiadau cau tynn efallai y bydd angen i chi ystyried dirprwy i awdurdodi ar gyfer anfonebau Prynu i Dalu.

**Taliadau Credydwyr a Brosesir ar ôl 31ain Mawrth 2025**

Dylid dilyn y cyfarwyddyd canlynol er mwyn medru prosesu anfonebau credydwyr yn effeithiol yn ystod y cyfnod cau sy’n ymwneud â 2024/25.

**Dylai defnyddwyr gofio na fydd y system ar gael Dydd Mawrth 1af Ebrill 2025 o achos gwaith cynnal a chadw hanfodol ar ddiwedd y flwyddyn.**

**Pennawd Swp-reolydd ac Awdurdodi Taliadau**

Er mwyn medru adnabod holl daliadau credydwyr 2024/25 yn hwylus a’u prosesu’n gyflym, **mae’n rhaid** ysgrifennu **“2024/25”** yn glir ar ochr dde uchaf y swp-reolydd.

Yn achos taliadau a brosesir trwy gyfrwng trosglwyddo ffeil, gofynnir i ddefnyddwyr nodi’r flwyddyn ariannol **“2024/25”** ar y ffurflen Awdurdodi Taliad yn union yn ymyl y llofnod caniatâd terfynol.

Wrth brosesu anfoneb, o Ddydd Mawrth 1af Ebrill i 12yp ar Ddydd Iau 17eg Ebrill 2025, bydd y modiwl talu cyfrifon ar-lein yn nodi, yn ddiofyn, mai 202413 yw’r cyfnod (sef y cyfnod postio olaf am 2024/25). O ganlyniad, yn ystod y cyfnod hwn, bydd yn rhaid i’r gweithredwyr newid y cyfnod diofyn i 202501, ar gyfer unrhyw wariant y mae angen ei dalu o gyfrifon 2025/26 (gan ddefnyddio’r blwch cyntaf ar y sgrîn anfonebau). O **Ddydd Iau 17eg Ebrill 2025 (12 yp)**, bydd y system yn nodi mai 202501 yw’r cyfnod ac felly bydd pob anfoneb a brosesir o hyn ymlaen yn cael eu talu o gyfrifon 2025/26.

**Dyddiadau Cau o ran Prosesu**

Uned Taliadau Canolog

Mae’n rhaid i’r holl daliadau Prynu i Dalu gyrraedd y Tîm Prynu i Dalu erbyn **5yp** ar **Ddydd Gwener 11eg Ebrill 2025**, fan hwyraf.

Mae’n rhaid i’r holl daliadau credydwyr Swyddfa Gefn gyrraedd yr Uned Taliadau Canolog erbyn **12yp** ar **Ddydd Mercher 16eg Ebrill** **2025,** fan hwyraf.

Prosesu anfonebau trwy gyfrwng trosglwyddo ffeil

Mae’n rhaid i bob hysbysiad ynghylch talu trwy gyfrwng trosglwyddo ffeil ddod i law erbyn **12yp** ar **Ddydd Mercher 16eg Ebrill 2025,** fan hwyraf.

Swp-brosesu anfonebau credydwyr trwy gyfrwng y system ar-lein

Gall defnyddwyr barhau i brosesu anfonebau credydwyr trwy gyfrwng system ar-lein hyd at **12yp** ar **Ddydd Iau 17eg Ebrill 2025.**

**Gwybodaeth Ychwanegol**

I gael cyngor neu ragor o wybodaeth, cysylltwch ag un o’r swyddogion canlynol:

Joanne Phillips Uwch Swyddog Prynu i Dalu (01267) 22**4996**

Jessica Howells Uwch Swyddog Cyfrifon Taladwy (01267) 22**4646**

**Croniadau**

Mae dau ddull o gronni gwariant i 2024/25. Y dull cyntaf yw croniad ‘archebu pwrcasau’, yr ail ddull yw ‘croniad credydwr rhestredig’ (Atodiad A).

**Archebu Pwrcasau**

Os ydych yn adran sydd yn codi archebion drwy’r system archebu pwrcasau y System Rheolaeth Ariannol, a fyddech gystal â nodi bod pob archeb â dyddiad cyn 31ain Mawrth 2025, fydd dal heb ei phrosesu ar 17eg Ebrill 2025, yn cael eu trosglwyddo i’r flwyddyn ariannol newydd 2025/26. Bydd angen i Reolwyr Cyllideb roi gwybod a yw’r nwyddau a’r gwasanaethau wedi’u darparu erbyn 31 Mawrth 2025 er mwyn i’r archeb brynu gael ei chronni, ac os nad yw, bydd angen cario’r archeb ymlaen i 2025/26 neu ei chanslo. Bydd angen i’r Rheolwyr Cyllideb yn y gwahanol adrannau i wirio ac ardystio’r rhestri hyn erbyn **Dydd Gwener 25ain Ebrill 2025,** fan hwyraf. Bydd yr archebion ar y rhestri hyn wedyn yn cael eu cronni’n awtomatig.

Peidiwch â chanslo archeb brynu lle cymeradwywyd talu'r anfoneb, ond, oherwydd amseru, nad yw wedi'i phrosesu hyd yn hyn ar y System Rheolaeth Ariannol, os gwelwch yn dda.

**Croniadau Credydwyr Rhestredig**

Ar ôl yr 17eg Ebrill 2025, bydd rhaid i unrhyw eitemau sydd i'w cynnwys gyda chyfrifon 2024/25 ac sydd heb gael eu prosesu o dan y paragraff uchod gael eu rhestru a'u tystio gan y Rheolwr Cyllideb yn yr adrannau a'u cyflwyno i’ch Adain Gyfrifeg **erbyn 5yp ar Ddydd Mercher 30ain Ebrill 2025, fan hwyraf.**

Mae **Atodiad A** yn cynnwys ffurflen croniadau credydwyr wag a ffurflen enghreifftiol gyda chyfarwyddyd. Dylai'r ffurflenni gael eu cwblhau a'u cadw'n electronig (ar ffurf excel), a dylai rheolwr y gyllideb eu dychwelyd drwy e-bost. Mae hyn yn gweithredu fel eu hawdurdodiad. Nid oes angen copi papur ar ffurflenni a anfonir yn electronig.

O ran nodi croniadau, nid yw rhoi'r dyddiad 31ain Mawrth 2025 ar archeb yn ddigon o dystiolaeth i godi tâl yn 2024/25. **Y maen prawf sy'n llywio hyn yw “a yw'r nwyddau, y gwasanaethau neu'r gwaith y mae'r archeb yn berthnasol iddynt wedi'u darparu, eu cynnal neu eu cyflawni cyn yr 31ain Mawrth 2025”.** Dim ond wedyn y gellir cronni'r tâl yn ôl i 2024/25. **Nid oes** angen i chi fod wedi derbyn anfoneb gorfforol i gynhyrchu croniad.

Dylid hysbysu'r holl staff perthnasol bod angen cadw'n ofalus at y maen prawf hwn er mwyn cadw i'r lleiafswm unrhyw ymholiadau am y cyfrifon oddi wrth Archwilio Cymru.

Dylid gwneud pob ymdrech nawr i dalu cyfrifon. Po fwyaf y swm y gellir ei glirio nawr, lleiaf yn y byd fydd y gwaith o baratoi rhestri â llaw yn achos yr eitemau sy'n weddill.

**Rhagdaliadau (Gwariant Rhagdaledig)**

Pan mae gwariant yn digwydd yn 2024/25 sy’n ymwneud â 2025/26, dylid addasu'r gwariant i'r flwyddyn ariannol gywir. Cysylltwch â'ch Adain Gyfrifeg os yw hyn yn digwydd.

# Gwariant Cyfalaf

Anogir i reolwyr i brosesu taliadau, cyn gynted ag y bo modd. Y dyddiadau yr yr adran [Anfonebau Credydwyr](#_Anfonebau_Credydwyr,_Croniadau) uchod yw’r dyddiadau diamod erbyn pryd y mae’n rhaid i anfonebau cyfalaf cael eu prosesu.

E-bostiwch fanylion am unrhyw groniadau gwariant cyfalaf yn syth i’r adran Cyfalaf i’r cyfeiriad

e-bost: [CRFinanceCapital@sirgar.gov.uk](mailto:CRFinanceCapital@sirgar.gov.uk) erbyn **5yp** ar **Ddydd Mercher 30ain Ebrill 2025,** os gwelwch yn dda.

**DS:** mae’r ffurflen croniadau sydd yn Atodiad A ar gyfer taliadau refeniw yn unig.

# Dyledwyr, Croniadau Dyledwyr ac Derbyniadau ymlaen llaw

1. **Anfonebau Dyledwyr**

Dylid casglu incwm yn gyson trwy’r flwyddyn gan osgoi cael pentwr o anfonebau munud olaf ar ddiwedd blwyddyn. Dylai rheolwyr sicrhau bod codi anfonebau ar gyfer ffioedd a thaliadau mor gyfredol cyn gynted â phosibl cyn diwedd y flwyddyn ariannol. Dylid codi anfonebau cyn y dyddiad cau ar gyfer cau lle bo hynny'n bosibl. Mae angen cymryd camau yn awr i ddelio ag unrhyw gyfrifon sydd ag angen eu talu neu sy’n aros i gael eu prosesu.

Os bydd rhagor o ddyledion yn codi wedi hynny, mae’n rhaid i’r ffurflenni cais dyledwyr gyrraedd yr Adain Dyledwyr erbyn **Dydd Gwener 21ain Mawrth 2025.**

Y dyddiad olaf ar gyfer prosesu anfonebau ar-lein (yn cynnwys awdurdodi) yw **5yp** ar **Ddydd Iau 27ain Mawrth 2025.**

Mae’n rhaid i'r holl anfonebau dyledwyr sydd heb eu prosesu erbyn diwedd y flwyddyn, ond sy'n berthnasol i 2024/25 gael eu rhestru fel yn (iii) isod.

Oherwydd trefniadau diwedd y flwyddyn, ni fydd y cyfleuster ar-lein ar gael yn ystod y diwrnodau gwaith cyntaf ym mis Ebrill. A fyddech gystal â pheidio â phrosesu unrhyw gyfrifon newydd rhwng 28ain Mawrth a 2il Ebrill heb gysylltu yn gyntaf â'r Uned Dyledwyr (est 2730) i gadarnhau'r sefyllfa.

Ynghylch cyfrifon lle mae adferiad wedi cael ei atal ar gais yr adran, mae’n hanfodol bod penderfyniad yn cael ei wneud ar frys yn achos unrhyw ddadlau. Bydd hyn yn caniatáu symud ymlaen gyda’r adferiad neu ddiddymu’r cyfrif yn ôl y galw erbyn diwedd y flwyddyn.

1. **Incwm**

Yn unol â’r Rheolau Gweithdrefn Ariannol, dylid bancio pob incwm yn brydlon. Rhaid gwneud pob ymdrech i sicrhau, lle bo hynny'n bosibl, bod yr holl arian parod a sieciau a dderbynnir yn cael ei fancio naill ai trwy’r Ddesg-arian, y system Giro Swyddfa'r Post neu'r system Credyd Banc cyn diwedd y diwrnod bancio **Dydd Llun 31ain Mawrth 2025,** a rhaid cyflwyno unrhyw ffurflenni electronig, sy’n gysylltiedig, erbyn yr un dyddiad.

Rhaid i unrhyw arian sydd heb gael ei fancio erbyn **31ain Mawrth 2025,** ond sy'n ymwneud â 2024/25 gael ei restru yn unol â (iii) isod a'i fancio'n syth.

1. **Dyledwyr Rhestredig/Croniadau Incwm**

Oni bai fod anfoneb dyledwyr wedi ei godi, rhaid i unrhyw incwm sy’n ddyledus i’r Awdurdod, ond sydd heb eu derbyn ar 31ain Mawrth 2025, cael eu cronni trwy lenwi ffurflen croniadau dyledwyr. Rhaid dychwelyd y ffurflen at eich adran cymorth gyllid erbyn **5yp** ar **Ddydd Mercher 30ain Ebrill 2025**, fan hwyraf.

Mae **Atodiad B** yn cynnwys ffurflen croniadau dyledwyr wag a ffurflen enghreifftiol gyda chyfarwyddyd. Dylai'r ffurflenni gael eu cwblhau a'u cadw'n electronig (ar ffurf excel), a dylai rheolwr y gyllideb eu dychwelyd drwy e-bost. Nid oes angen llofnod ar ffurflenni a anfonir yn electronig.

1. **Derbyniadau Ymlaen Llaw**

Pan bydd incwm yn cael eu derbyn yn 2024/25 sy’n ymwneud â 2025/26, gellir addasu'r incwm i'r flwyddyn ariannol gywir. Cysylltwch â'ch Adain Gyfrifeg os yw hyn yn digwydd.

# Darparwyr Gwasanaethau Mewnol

Mae’n rhaid i bob Gwasanaethlu sicrhau bod eu hanfonebau presennol wedi eu diweddaru yn syth, a dal ati i ddanfon anfonebau yn brydlon hyd ddiwedd y flwyddyn.

**Anfonebau Diwedd Blwyddyn**

Dylai pob taliad sy’n ymwneud â 2024/25 gael eu cyflwyno erbyn **15fed Ebrill 2025** fan hwyraf.Diystyrir unrhyw incwm sydd heb ei hawlio erbyn y dyddiad hwn.

**Tystio gan y Cwsmer**

Dylai adrannau cwsmer glirio pob taliad sy’n weddill yn ddi-oed, a chytuno ar unrhyw daliadau pellach a’u prosesu o fewn yr amser a bennir ar yr e-bost o'r Adain Gyfrifeg.

Mae’n rhaid prosesu pob taliad erbyn 1af Mai 2025 fan hwyraf. Rhaid trafod unrhyw anfoneb y mae anghydweld yn eu cylch gyda’r Gwasanaethau dan sylw o fewn yr amserlen hon. Bydd pob taliad yn cael eu prosesu ar y System Rheolaeth Ariannol erbyn 2il Mai 2025 fan hwyraf.

# Cyngor Amrywiol

**ARCHEBION CAFFAEL**

Y diwrnod olaf ar gyfer derbyn archebion caffael mewn perthynas â chyfrifiaduron, argraffwyr neu offer TG cyffredinol fydd **Dydd Gwener 28ain Chwefror 2025**. Lle y bo'n bosibl, dylai'r holl archebion caffael eraill gael eu prosesu hefyd erbyn y dyddiad hwn. Dylid ond gosod archebion ym mis Mawrth pan fo hynny'n angenrheidiol i ddarparu gwasanaethau ym mis Mawrth, ac nid er mwyn defnyddio 'tanwariant' canfyddedig o ran y gyllideb. Bydd trafodion yn cael eu hadolygu a'u hadrodd i Dimau Rheoli Adrannol lle na chydymffurfir â hyn.

**ARCHEBION CERDYN CREDYD**

Y diwrnod olaf ar gyfer derbyn archebion cerdyn credyd ar gyfer gwariant amrywiol ar gyfer y flwyddyn ariannol 2024/25 fydd **Dydd Gwener 28ain Chwefror 2025**. Mae’n bosib na fydd archebion a dderbynnir ar ôl y dyddiad hwn yn cael eu prosesu gan olygu na fydd y nwyddau’n cael eu derbyn erbyn 31ain Mawrth 2025. Bydd archebion am lety brys ac ati yn cael eu prosesu fel arfer.

**BALANSAU STOC**

Y dyddiad cau ar gyfer dychwelyd Balansau Stoc at eich adran cymorth gyllid yw **4ydd Ebrill 2025**. Dylid nodi’r stoc ar **31ain Mawrth 2025**, neu cyn hynny.

**TYSTYSGRIF ARIAN PAROD/NEWID MÂN**

Y dyddiad cau ar gyfer dychwelyd balansau Arian Parod i'r tîm Prynu i Dalu yw **4ydd Ebrill 2025**. Dylid gwneud y cysoni ar **31ain Mawrth 2025**.

**YSWIRIANT A RHEOLI RISG**

Gwnewch yn siŵr fod yr holl ddogfennau (gan gynnwys copïau o anfonebau) sy'n ofynnol er mwyn setlo unrhyw hawliadau yswiriant neu gael cyllid rheoli risg yn cael eu cyflwyno i'r adain Rheoli Risg

Erbyn 7fed Ebrill 2025 fan bellaf. Mae’n bosibl na fydd unrhyw ddogfennau hawliau a dderbynnir ar ol y dyddiad hwn gael eu gweithredu tan y flwyddyn ariannol Newydd.

**CODIO ARIANNOL**

A wnewch chi sicrhau bod yr holl "brif" ddogfennau e.e. anfonebau gwariant, amserlenni cyflogres, talebau incwm/anfonebau dyledwyr a throsglwyddiadau mewnol, yn cael eu codio’n gywir cyn iddynt gael eu hanfon i'w prosesu. Dylai holl anfonebau dyledwyr neu geisiadau anfonebau dyledwyr nodi’n glir pwrpas yr anfoneb neu ddisgrifiad o’r gwasanaeth, y dyddiad gafodd y gwasanaeth ei ddarparu yn ogystal ac enw llawn a chyfeiriad y cwsmer, y gwerth cywir a’r TAW cymwysiadol/perthnasol.

Ar y gorau, mae diffyg/absenoldeb y codau ariannol neu manylion anghywir/anghyflawn ar y dogfennau hyn yn effeithio ar gywirdeb a dilysrwydd adroddiadau ariannol i Rheolwyr Cyllidebau neu all arwain at incwm coll i’r Awdurdod. Gall hefyd arwain at oedi difrifol yn yr amserau prosesu, ac ar yr adeg hon o'r flwyddyn gall rhwystro'r gwaith o gau cyfrifon. Os oes gennych unrhyw broblemau cysylltwch â’r Adain Cyfrifeg berthnasol.

Yn y gorffennol mynegwyd pryder bod eitemau o wariant wedi cael eu talu o gyllidebau heb gymeradwyaeth Rheolwr y Gyllideb ymlaen llaw. **Felly ni ddylid ymrwymo i unrhyw wariant heb gytundeb Rheolwr y Gyllideb ymlaen llaw.**

**SYSTEM RHEOLAETH ARIANNOL**

Oherwydd gweithdrefnau cynnal a chadw hanfodol ar ddiwedd y flwyddyn **ni fydd** y System Rheolaeth Ariannol(Llyfrau Cyfrifon, Credydwyr ac Archebau Pwrcasu) **ar gael ar Ddydd Mawrth 1af Ebrill 2025.**  Bydd hysbysiad yn cadarnhau’r gwasanaeth arferol yn cael ei ddanfon allan ar e-bost cyn gynted ag y bydd y gwaith cynnal a chadw wedi ei gwblhau.

1. Mae enghreifftiau o daliadau Swyddfa Gefn yn cynnwys amserlenni fel Lletya Allan, Cysylltu Bywydau, Trafnidiaeth a cheir Cefn Gwlad. [↑](#footnote-ref-1)
2. Mae enghreifftiau o drosglwyddo ffeiliau yn cynnwys TASK, Cefnogi Pobl. [↑](#footnote-ref-2)